OpenLLM-France/wikimedia huggingface dataset:
# Febe (satelitea)

    Artikulu hau Saturno planetaren sateliteari buruzkoa da; Greziar mitologiako titanidea gaitzat duena beste hau da: «Febe»
Febe edo Saturno IX Saturno planetaren sateliteetariko bat da.

## Ezaugarri fisikoak

Febe Saturnoren satelite irregularretan handiena da. Saturnoren inguruan orbitatzen du 18 hilabete (Lurreko hilabete) baino gehiagoko periodoarekin, eta orbitaren erradioa 11 milioi eta 15 milioi kilometro artean aldatzen da.
Feberen orbita oso inklinatua dago, 175° baino gehiago, eguzki-sistemaren ekliptikarekiko. Orbita erretrogradoa du, hau da, Saturnoren inguruan duen biraketa-noranzkoa planetak bere buruarekiko (errotazio-biraketarekiko) duenaren kontrakoa da. Hori dela eta, uste izatekoa da Febe ez zela sortu Saturnorekin batera, baizik eta geroago planetaren erakarpen grabitatorioaren bidez harrapatutako objektu bat dela.
Saturnoren barne-sateliteek gainazal oso distiratsua dute, baina Feberen albedoa 0,08 baino ez da; hau da, jasotzen duen argiaren % 8 besterik ez du islatzen.
Ziur asko, Feberen gainazala izotzez, hidratoz, silikatoz eta konposatu kimiko organikoz osatuta dago. Izotzez eta arrokaz osatuta dago, Pluton bezala. Gainazala oso hotza da (batez besteko tenperatura -163 °C da, hau da, 110 °C zero absolutuaren gainetik), eta kraterrez josita dago. 50 km-ko diametroko krater handi bat dauka. Litekeena da inpaktu erraldoiaren ondorioz materiala kanporatu izana; horrek azalduko luke Saturnoren inguruan orbitatzen duten satelite txikien jatorria.
Saturnoren eraztun handi baten barnean dago.

## Sorrera

Dirudienez, Febe duela 4.500 milioi urte sortu zen eguzki-sistemaren bazterrik urrunenean, nebulosa batean. Hasieran, Kuiperren gerrikoan kokatu zen. Geroago, eguzki-sisteman gehiago barneratu zenean, Saturnoren grabitateak harrapatuko zuen.

## Esplorazioa

Voyager 2 zundak, 1981ean, satelitearen gainazala arakatu zuen 2,2 milioi kilometroko distantziatik, eta ikusi zuen nahiko gorria dela, eta forma esferikoa eta zimurtsua duela.
2004ko ekainaren 11n Cassini-Huygens zundak 2.068 km-ko distantziatik arakatu zuen, hau da, Voyager 2 baino mila aldiz gertuago, eta oso informazio garrantzitsua lortu zuen irudiei eta neurketei esker. Feberen masa eta izaera zehaztu ahal izan zen, eta ikusi zen Saturnoren gainerako sateliteen aldean oso desberdina dela eta Plutonekin kidetasun handia duela.

## Aurkikuntza

William Henry Pickering-ek aurkitu zuen 1899ko martxoaren 17an, Peruko Arequipako behatoki astronomikoan egindako argazkietan oinarriturik. Saturnori aurkitutako 9. satelitea izan zen, eta aurkikuntzak oihartzun handia lortu zuen, astrofotografiaren bidez aurkitutako eguzki-sistemako lehenengo objektua izan baitzen.

## Izendapena

William Henry Pickering-ek proposatu zuen Febe izena. Haren aurretik aurkitutako Saturnoren beste 5 sateliteek mitologia grekoko Kronos jainkoaren anai-arreben izenak dituzte (erromatarrek Saturno deitu zioten Kronosi), eta Febe ere Kronosen ahizpa bat da.

## Kanpo estekak

* Datuak: Q17975
* Multimedia: Phoebe / Q17975
# Febronianismo

Febronianismoa Febroniusek bere De praesenti statu Ecclesiae deque legitima potestate Romani Pontificis liber singularis obran (1763) ezagutzera eman zuen dotrina da. Klemente XIII.ak kondenatu zuen 1764. urtean. Febronianismoaren arabera, oso autonomia handia behar dute elizako apezpikuek bere egitekoetan eta kontzilioa da, Aita Santu eta apezpiku guztien gainetik, huts egiten ez duen erakunde maila bakarra. Alemanian eta Austrian nabarmendu ziren, batez ere febronianismoaren jarraitzaileak. Bere frantziar baliokidea galikanismo izan zen.

## Erreferentziak

* ↑ (Latinez) le Bret, Johann F, ed. «Gravamina trium Archiepiscoporum-Electorum, Moguntinensis, Trevirensis et Coloniensis contra Curiam Apostolicam anno 1769. ad Cæsarem delata» Magazin zum Gebrauch der Staaten und Kirchengeschichte, vornehmlich des Staatsrechts catholoscher Regenten in Ansehung ihrer Geistlichkeit (Ulm: auf Kosten der Stettinischen Buchhandlung) (8): 1–21. OCLC .225242437.

## Kanpo estekak

* Datuak: Q698387
# Feaziar

Feaziarrak Eskeria uharteko herri mitiko bat dira (grezieraz Σχερίη or Σχερία eta, ziuraski, gaur egungo Korfu). Herri hau funtsesko herrialdea da Odisean, Odiseo, hau Itakara itzuli aurretik, ostatatzen duena baita.
Odiseo uharte berri batean galtzen da, eta Nausikaak aurkitzen du, bere aita den Altzinooren aurrera eramaten duena. Honek, abegi egiten dio eta bere istorioa entzuten du. Ondoren, Odiseori bere aberrira itzultzen laguntzeko agintzen du, honen eskura, itsasontzi bat bere tripulazio osoarekin jarririk. Herri honen zoritxarreko patua, Poseidonek, Odiseori emandako laguntzagatik haserre, Zeusi zigorra eskatzen dionean ulertzen da. Honek, itzultzen denean, feaziarren itsasontzia arroka handi bat bihurtzen du, eta portuaren sarrera itxi. Herri honek Jason eta Medea ere hartu zituen.

## Kanpo estekak

* Datuak: Q128693
* Multimedia: Phaeacians / Q128693
# Febo (argipena)

Febo izenak adiera zenbait ditu:
* Febo, greziar mitologiako Apolo jainkoa izendatzeko erabiltzen den epitetoa, latinez (Phoebus) Dirdiratsua adierazten duena;
* Febo, Victor Hugoren Notre-Dame de Paris eleberriko pertsonaia.
# Featherstone (Staffordshire)

Featherstone, Ingalaterrako erdialdean dagoen udalerri bat da, Staffordshire konderrian.
2011n 4.725 biztanle zituen.
* Datuak: Q2108566
* Multimedia: Featherstone, Staffordshire / Q2108566
# Featherstone

Featherstone, Ingalaterrako iparraldean dagoen udalerri bat da, Mendebaldeko Yorkshire konderrian.
2011n 15.244 biztanle zituen.
* Datuak: Q2125254
* Multimedia: Featherstone / Q2125254
# Evergreen (Alabama)

Evergreen Alabamako hiri bat da. Conecuh konderrian kokatua dago. 2010ean 3.944 biztanle zituen, 97,6 kilometro koadrotan banatuta.

## Ikus, gainera

* Conecuh konderria

## Kanpo estekak

* Datuak: Q79624
* Multimedia: Evergreen, Alabama / Q79624
# Evergreen Park (Illinois)

Evergreen Park Illinoiseko herri bat da. Cook konderrian kokatua dago. 2010ean 19.852 biztanle zituen, 8,19 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q391071
* Multimedia: Evergreen Park, Illinois / Q391071
# Evergreen (Colorado)

Evergreen Ameriketako Estatu Batuetako erroldak esleitutako leku bat da. Jefferson konderrian kokatuta dago, Colorado estatuan. 9.307 biztanle ditu, 30,056471 kilometro koadroko azaleran banatuta.

## Ikus, gainera

* Jefferson konderria

## Kanpo estekak

* Datuak: Q2111166
* Multimedia: Evergreen, Colorado / Q2111166
# Evergreen (Louisiana)

Evergreen Louisianaeko herri bat da. Avoyelles parrokian kokatua dago. 2010ean 310 biztanle zituen, 2,65 kilometro koadrotan banatuta.

## Ikus, gainera

* Avoyelles parrokia

## Kanpo estekak

* Datuak: Q2416765
* Multimedia: Evergreen, Louisiana / Q2416765
# Evergreen (Montana)

Evergreen Ameriketako Estatu Batuetako erroldak esleitutako leku bat da. Flathead konderrian dago, Montana estatuan. 8.149 biztanle ditu, 22,721824 kilometro koadroko azaleran banatuta.

## Ikus, gainera

* Flathead konderria

## Kanpo estekak

* Datuak: Q651357
* Multimedia: Evergreen, Montana / Q651357
# Evergreen (Wisconsin)

Evergreen Ameriketako Estatu Batuetako inkorporatutako herri bat da. Langlade konderrian kokatuta dago, Wisconsin estatuan. 1.191 biztanle ditu, 34,9 kilometro koadroko azaleran banatuta.

## Ikus, gainera

* Langlade konderrian

## Kanpo estekak

* Datuak: Q5417166
# Everglades Parke Nazionala

Everglades Parke Nazionala Estatu Batuetako hego-ekialdean dago, Florida estatuan. 6.104 kilometro koadroko azalera du eta hezegunearen jatorrizko %20a baino ez da. Ekosistema nagusi bat dago haren baitan, Everglades izenekoa, munduan bakarra dena.
Parkea 1947ko abenduaren 6an sortu zuten, baina sortzeko baimena 1934ko maiatzaren 30ekoa zen. 1976an Unescok biosferaren erreserba izendatu zuen, 1979an gizateriaren ondare, eta 1987an, nazioarteko garrantziko hezegune. 1993 eta 2007 bitarte, eta 2010etik gaur arte, Harriskuan dagoen gizateriaren ondarearen zerrendan dago.
Everglades$^1$ UNESCOren gizateriaren ondarea :
| Mota | Naturala |
| Erreferentzia | 76 |
| Kokalekua | |
| Eskualdea$^2$ | Ipar Amerika |
| Izen ematea | 1979 (III. bilkura) |
| Arriskuan | II |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||

## Erreferentziak

* ↑ World Heritage Committee inscribes Everglades National Park on List of World Heritage in Danger

## Kanpo estekak

* Datuak: Q274131
* Multimedia: Everglades National Park / Q274131
# Evergreen (Missouri)

Evergreen Missourieko herrixka bat da. Laclede konderrian kokatua dago. 2010ean 28 biztanle zituen, 26,18 kilometro koadrotan banatuta.

## Ikus, gainera

* Laclede konderria

## Kanpo estekak

* Datuak: Q2280181
# Foyil (Oklahoma)

Foyil Oklahomako herri bat da. Rogers konderrian kokatua dago. 2010ean 344 biztanle zituen, 1,14 kilometro koadrotan banatuta.

## Ikus, gainera

* Rogers konderria

## Kanpo estekak

* Datuak: Q2512255
# Flute Springs (Oklahoma)

Flute Springs Ameriketako Estatu Batuetako erroldak esleitutako leku bat da. Sequoyah konderrian dago, Oklahoma estatuan. 87 biztanle ditu, 11,391831 kilometro koadroko azaleran banatuta.

## Ikus, gainera

* Sequoyah konderria

## Kanpo estekak

* Datuak: Q968191
# Flushing udalerria, Belmont konderria (Ohio)

Flushing udalerria Ameriketako Estatu Batuetako Ohio estatuko udalerri bat da, Belmont konderrian. Azken zentsuaren arabera 1.936 biztanle zituen, 80.2 milia karratu (208 km$^2$) eremuan.

## Ekonomia

2020ko zentsuaren arabera, Flushing udalerriak 703 etxebizitza zeuden. Per capita diru-sarrerak 25.403 estatubatuar dolar ziren.

## Kanpo estekak

* Datuak: Q925727
* Multimedia: Flushing Township, Belmont County, Ohio / Q925727
# Fluterschen

Fluterschen Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 663 biztanle zituen 3,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564517
* Multimedia: Fluterschen / Q564517
# Flushing Meadows–Corona Park

Flushing Meadows–Corona Park, AEBetako New York hiriko Queens barrutian dagoen hiri-parke publiko bat da. Denera 363 hektareako azalera du.
* Datuak: Q745296
* Multimedia: Flushing Meadows–Corona Park / Q745296
# Flutikasona

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Flutikasona kortikosteroide sintetikoa da, Pneumologia, ORL eta Dermatologia arloetan erabiltzen dena.

## Indikazioak

Alde batetik, asma eta BGBK arnas gaixotasunetan erabiltzen da, inhalagailuan kartutxo presurizatu moduan bera bakarrik ("Flixotide") edo Salmeterolekin batera "accuhaler" izeneko hauts lehorraren gailuan ("Seretide" edo "Plusvent").
Bestela, errinitis alergikoa tratatzeko ere erabilgarri dugu, "Flixonase" izen komertzialarekin.
Azkenik, ekzemak eta psoriasia sendatzekoa da ere bai.

## Ikus, gainera

* Bronkozabaltzaileak

## Kanpo estekak

* Datuak: Q1002165
* Multimedia: Fluticasone / Q1002165
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Fluvanna konderria (Virginia)

Fluvanna konderria (ingelesez: Fluvanna County) Virginiako konderri bat da, Ameriketako Estatu Batuetan. Hiriburua Palmyra da. 2010eko zentsuaren arabera 25.691 biztanle zituen, Fluvanna kilometro koadroko azaleran.

## Geografia

Fluvanna konderriak 751,48 kilometro koadro ditu. Horietatik 10,73 ura dira. Beste 740,75 lurra dira. Biztanleria dentsitatea 34,19 da.

## Demografia

2010eko zentsoan bizi ziren 25.691 pertsonetatik 21.078 txuriak edo hispanoak dira. Horietatik hispano edo latino kategorian 760 dira. 3.913 beltzak edo afroamerikarrak. 44 amerikar natiboak ziren eta 10 Hawaii edo Pazifikoko irletako natiboak. 136 asiarrak ziren. Bestelako arraza bat kategorian 32 biztanle daude. Bukatzeko euren burua arraza bat baino gehiagotan 478 pertsonek kokatzen zuten.

### Biztanleria piramidea
## Kanpo estekak

* Datuak: Q502014
* Multimedia: Fluvanna County, Virginia / Q502014
# Flussio

Flussio Oristanoko (Sardinia, Italia) udalerria da.

## Kanpo estekak

* Datuak: Q385675
* Multimedia: Flussio / Q385675
# Floß

Floß Alemaniako udalerria da. Bavaria estatuan dago, [[Neustadt an der Waldnaab (barrutia)|Neustadt an der Waldnaab]] barrutian. 2014an 3.487 biztanle zituen 54,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
# Fluckita

Fluckita fosfato motako minerala da.

## Ezaugarriak

Fluckita fosfato mineralaren formula kimikoa hau da: ${\ce {CaMn2+(HAsO4)2 * 2H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Fluckite: Mineral information, data and localities.» www.mindat.org (Noiz kontsultatua: 12-05-2019).
# Fluffer

Fluffer bat aktore porno baten zakila platoan tente edukitzeko lana duen pertsona da. Nahi den angelua zehaztu ondoren, zuzendariak aktoreei posizioan egoteko eskatzen die, eta flufferrari deitzen dio aktoreen zakila zutik manten ditzan. Lan hori makillaje departamentuaren parte dira. "Fluffing"ak ez du nahitaez aktoreak ukitzea esan nahi, baina ekintza sexualak eragin ditzake, hala nola felazioa edo sarpenik gabeko sexua.
Aktore pornografiko batzuen arabera, hala nola Aurora Snow, James Deen eta Keiran Lee, dagoeneko ez da flufferren beharrik, eta desagertzen joan dela Viagra, inplanteen eta protesien sarrerarekin. Hunter Skottek, "fluffer" gisa lan egin duenak, elkarrizketa batean esan zuen "gangbang edo bukkake baterako bakarrik erabiltzen direla, ez film [porno] normaletarako". Sloane Steelek, Bangbros.com enpresakoak, gutxi gorabehera gauza bera dio.
Pornografian 1970eko hamarkadan hasi zen erabiltzen, baina, erabilera pornografikoa baino lehen, higiezinen sektorean erabili izan da fluffer, etxebizitzak egokitzen dituen pertsona bat izendatzeko edo oheetako burkoak puzten dituen langile batentzat.

## Erreferentziak

* ↑ «A Life's Work: This Job Sucks» web.archive.org 2012-02-20 (Noiz kontsultatua: 2024-01-02).
* ↑ (Ingelesez) Snow, Aurora. (2013-03-18). «Blood, Sweat and Sex: My Hard Life in Porn» The Daily Beast (Noiz kontsultatua: 2024-01-02).
* ↑ «Interview: James Deen | Australian Penthouse» web.archive.org 2013-10-25 (Noiz kontsultatua: 2024-01-02).
* ↑ «Playboy.com» web.archive.org 2014-10-06 (Noiz kontsultatua: 2024-01-02).
* ↑ (Ingelesez) «22 Industry Insiders And Pornstars Tell The Behind-The-Scenes Secrets Porn Viewers Don’t Want To Know (NSFL)» Thought Catalog 2015-07-28 (Noiz kontsultatua: 2024-01-02).
* ↑ (Ingelesez) Glass, Jeremy. (2014-11-11). «The Naked Truth About How Porn Shoots Operate» Thrillist (Noiz kontsultatua: 2024-01-02).
* ↑ (Ingelesez) Jeremy, Ron. (2009-03-17). Ron Jeremy: The Hardest (Working) Man in Showbiz. Harper Collins ISBN 978-0-06-184177-4. (Noiz kontsultatua: 2024-01-02).
* ↑ (Ingelesez) McFedries, Paul. (2008). The Complete Idiot's Guide to Weird Word Origins. Penguin ISBN 978-1-59257-781-1. (Noiz kontsultatua: 2024-01-02).
* ↑ (Ingelesez) «A CITY SLEEPS (aka TUBE» British Pathé (Noiz kontsultatua: 2024-01-02).

## Kanpo estekak

* Datuak: Q1430623
# Fluctuat nec mergitur

"Fluctuat nec mergitur " (FLVCTVAT NEC MERGITVR erromatarren inskripzioen estiloan) "olatuek astindua, baina ez hondoratua" esan nahi duen esamolde latindarra da. Joan Krisostomorena da.
Parisko hiriak goiburu gisa erabiltzen du bere armarrian.

## Erreferentziak

* ↑ (Gaztelaniaz) Spurgeon, Charles Haddon. (2015-12-18). El Tesoro de David: la revelación Escritural a la luz de los Salmos: Volumen 1. Editorial CLIE ISBN 978-84-8267-995-2. (Noiz kontsultatua: 2020-03-29).
* ↑ (Gaztelaniaz) ÁLVAREZ, PACO. (2019-05-19). Somos romanos: Descubre el romano que hay en ti. EDAF ISBN 978-84-414-3953-5. (Noiz kontsultatua: 2020-03-29).
* ↑ (Gaztelaniaz) «París, una experiencia de belleza» www.lanacion.com.ar 2010-10-31 (Noiz kontsultatua: 2020-03-29).
# Fluido ez-newtondar

Fluido ez newtondarrak tenperaturaren eta tentsioaren arabera biskositatea aldatzen duten fluidoak dira.

## Ezaugarriak

Sustantzia newtondarra tentsioa aplikatzean deformatu egiten den sustantzia homogeneoa da. Hau da, sustantziaren molekulen arteko distantzia oso txikia denez, ez du formarik eta ontziaren forma hartzen du.
Fluido ez newtondarraren biskositatea aldatu egiten da aplikatzen zaion tentsioaren arabera, hau da, indarra aplikatutako norabidean deformatu egiten da. Ondorioz, fluido ez newtondar batek ez du biskositate zehatz eta jarrai bat, beste fluido newtondarrak ez bezala.

## Adibideak

Fluido ez newtondarraren adibide merkea, ez toxikoa eta erraz egitekoa, bol batean almidoia eta ura nahastuz lor daiteke. Presioa arin aplikatzean fluido hori egoera solidora pasatzen da, baina ez badiogu indarrik aplikatzen egoera likidora bueltatuko da.

## Kanpo estekak

* Datuak: Q860589
* Multimedia: Non-Newtonian fluids / Q860589
# Fluidoen dinamika

Fluidoen dinamika edo fluidoen mekanika fluidoen (gasak eta likidoak) mugimendua eta hauek eratzen dituzten indarrak aztertzen dituen jarraikako medioen mekanikaren adarra da (hau era berean fisikaren adar bat delarik). Fluidoen ezaugarri nagusia esfortzu moztaileak jasateko ahalezintasuna da (forma zehatzik ez izatea eragiten duena). Fluidoa eta berau mugatzen duen inguruaren arteko elkarreraginak ere aztertzen ditu. Fluidoen mekanika guztia oinarritzen den funtsezko hipotesia jarraikako medioaren hipotesia da.

## Oinarrizko hipotesiak

Zientziaren adar guztietan bezala, fluidoen mekanikan hauen arabera kontzeptu guztiak garatzen diren hipotesietatik abiatzen da. Bereziki, fluidoen mekanikan fluidoek honako lege hauek egiaztatzen dituztela onartzen da:
* masaren eta higidura kantitatearen kontserbazioa
* termodinamikaren lehen eta bigarren legeak.

### Jarraikako medioaren hipotesia

Jarraikako medioaren hipotesia fluidoen mekanikaren, eta, orokorrean, jarraikako medioen mekanika guztiaren funtsezko hipotesia da. Hipotesi honetan fluidoa hartzen duen espazioan zehar jarraikakoa dela kontutan hartzen da, eta, beraz, bere egitura molekularra eta honekin lotutako ez jarraikortasun guztiak alde batera utziz. Hipotesi honekin fluidoaren propietateak (dentsitatea, tenperatura etab...) jarraikako funtzioak direla kontutan hartzen da.
Hipotesi honen baliozkotasuna zehazteko moduak molekulen batez besteko bide librea sistema fisikoaren luzera bereizgarriarekin alderatzean datza. Luzera hauen artetik irteten den emaitza Knudsenen zenbakia deitzen da. Zenbaki adimentsional hau 1 baino txikiagoa denean, materiala bera fluidotzat har daiteke (jarraikako medioa). Hala ez bada, materiaren izaera molekularraren ondorio diren efektuak ezin dira alde batera utzi eta mekanika estatistikoa erabili behar da materiaren portaera iragartzeko. Jarraikako medioaren hipotesiak balio ez duen adibideetako bat plasmaren azterketan ikus daiteke.

## Ikus, gainera

Azterketa esparruak
* akustika
* aerodinamika
* aeroelastikotasun
* oleohidraulika
* hidrostatika
* hidrodinamika
* hemodinamika
* makina hidrauliko
* erreologia
* trafikoa
Fluidoen portaera deskribatzen duten ekuazio matematikoak
* Bernoulliren ekuazioa
* Darcy-Weisbachen ekuazioa
* Lattice-Boltzmannen ekuazioa
* Eulerren ekuazioak
* Navier-Stokesen ekuazioak
* Eulerren ekuazio errelatibistak
* Poiseuilleren legea
* Helmholtzen teoremak
Fluido motak
* Fluido newtondar
* Fluido ez newtondar
Fluxu motak
* Fluxu konprimagarri
* Fluxu ez konprimagarri
* Fluxu laminar
* Fluxu zurrunbilotsu
Fluidoen propietateak
* muga geruza
* Coanda efektua
* Magnus efektua
* Navier-Stokesen ekuazioak
* euste indar
* lurrun presio
* azaleko tentsio
Zenbaki adimentsionalak
* Presio koefizientea
* Eckert zenbakia
* Euler zenbakia
* Grashof zenbakia
* Knudsen zenbakia
* Mach zenbakia
* Peclet zenbakia
* Prandtl zenbakia
* Catromusl zenbakia
* Reynolds zenbakia
* Rossby zenbakia
* Strouhal zenbakia
* Weber zenbakia

## Kanpo estekak

* Datuak: Q216320
* Multimedia: Fluid dynamics / Q216320
# Fluellita

Fluellita mineral bat da.

## Ezaugarriak

Fluellita elementu kimiko mineralaren formula kimikoa hau da: Al₂(PO₄)F₂(OH)*7H₂O.

## Erreferentziak

* 1 2 (Ingelesez) «Fluellita: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q428379
* Multimedia: Fluellite / Q428379
# Flufenazina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Flufenazina eragin farmakologiko neuroleptiko motako farmako antipsikotiko tipikoa da, fenotiazinen taldekoa.
Ahotik edo muskulu barnetik eman daiteke. Osasunaren Mundu Erakundearen funtsezko sendagaien zerrendan sartutako farmakoetako bat da. Normalean eskizofreniaren tratamendurako erabiltzen dute. Beste nahasmendu psikotiko batzuetan ere erabiltzen dute, eta antiemetiko gisa ere balio du.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q58376
* Multimedia: Fluphenazine / Q58376
# Fortescue (Missouri)

Fortescue Missourieko herri bat da. Holt konderrian kokatua dago. 2010ean 32 biztanle zituen, 0,20 kilometro koadrotan banatuta.

## Ikus, gainera

* Holt konderria

## Kanpo estekak

* Datuak: Q968894
# Forth (Hegoaldeko Lanarkshire)

Forth, Eskoziako udalerri bat da, Hegoaldeko Lanarkshire konderrian.

## Kanpo estekak

* Datuak: Q5472578
* Multimedia: Forth, South Lanarkshire / Q5472578